Diaľnica M0 (Maďarsko)

Diaľnica M0 () je maďarská diaľnica (čiastočne rýchlostná cesta), ktorá po svojom vybudovaní vytvorí obchvat hlavného mesta Budapešť. Celková dĺžka cesty bude 103 kilometrov a budú po nej prechádzať európske cesty E71, E73 a E75.

Z celkovej plánovanej dĺžky je v súčasnosti v prevádzke 85,6 km. 31. augusta 2013 bol otvorený 6,6 km dlhý úsek, ktorý nahradil takzvanú M0a neďaleko križovatky s M5 pri meste Gyál. V minulosti musela tranzitná doprava pri prechode M0 prechádzať 5 kilometrov cez diaľnicu M5. Táto obchádzka bola otvorením novej časti M0 odstránená a M0a bola prečíslovaná na M51.

Diaľnica M0 sa križuje so všetkými hlavnými maďarskými diaľnicami a rýchlostnými cestami (M1 až M7). Rýchlosť je tu vzhľadom na rôzne šírkové usporiadanie obmedzená rôzne od 70 do 110 km za hodinu. V roku 2013 bol otvorený rozšírený úsek diaľnice medzi diaľnicou M6 a rýchlostnou cestou M51. Do budúcnosti sa plánuje rozšírenie M0 na tri jazdné pruhy v oboch smeroch aj na ostatných úsekoch,Zoznam výjazdov, križovatiek a iných objektov na M0 čím budú odstránené tieto rýchlostné obmedzenia.

 História 
Prvé plány na stavbu budapeštianskeho diaľničného okruhu sa objavili už v období druhej svetovej vojny. Navrhol ich v roku 1942 profesor budapeštianskej univerzity Boldizsár Vásárhelyi. Po druhej svetovej vojne bola ekonomická situácia krajiny zlá, takisto upadol i automobilizmus, takže jeho plány upadli do zabudnutia.

V 60. rokoch sa opätovne objavili plány na diaľničný okruh, ktorý bol podobný parížskému Périphéque. Táto cesta mala spájať všetky budapeštianske radiály (cesty 1 až 7). V polovici 70. rokov boli tieto plány zamietnuté, pretože boli definované iné priority - napríklad diaľnice M1, M3 a M7. Vnútromestské komunikácie (napríklad Hungária körút) boli pre vtedajšiu dopravu postačujúce.

V 80. rokoch však hustota dopravy vzrástla a boli opätovne oživené plány vybudovať vonkajší obchvat hlavného mesta. V roku 1988 bola slávnostne odovzdaná do prevádzky prvá časť diaľničného okruhu - medzi diaľnicami M1 a M5, kde bola intenzita dopravy najhustejšia. Táto komunikácia však časom nespĺňala parametre a bolo potrebné ju prebudovať. Neskôr bolo potrebné, vzhľadom na stále narastajúcu hustotu dopravy vybudovať aj ďalšie úseky obchvatu. V roku 2005 pribudol úsek medzi M5 a M4, a v roku 2008 úsek medzi M4, M3, M2 a cestou 11. Súčasťou tohto úseku bol i most Megyeri híd.

Rozšírenie M0 na 3+3

10 kilometrov rozšírenej diaľnice na úseku medzi diaľnicami M7 a M6 bolo sprejazdnených v polovici roka 2012. Ďalších 12 km medzi diaľnicou M6 a rýchlostnou cestou M51 bolo otvorených 11. septembra 2013. Tieto stavebné práce spôsobovali početné obmedzenia maximálnej povolenej rýchlosti.

Plány

V štádiu príprav je 17,4 km v severnej časti mesta medzi predmestiami Békásmegyer a Budaörs. Ide o technicky náročný úsek prechádzajúci cez Pilišské vrchy. Bude tu potrebné vybudovať viacero mostov a dva tunely v celkovej dĺžke viac ako 5 km.

 Sektory 
Diaľnica M0 je vzhľadom na jej dĺžku rozdelená na štyri sektory.
 Sektory diaľnice M0 Južný sektor  Déli szektor  36 km  medzi  a  Východný sektor  Keleti szektor  38 km  medzi  a  Severný sektor  Északi szektor  16 km  medzi  a  Západný sektor  Nyugati szektor  18 km  medzi  a 

Úsek dočasne označený ako M0a bol súčasťou južného sektora s výjazdmi číslo 24 a 30. Postavený bol náhradný úsek, ktorý vedie južnejšie od staršieho. Po dostavbe v roku 2013 bol M0a označený ako M51. Na dopravných značkách sa označenie M0a nevyskytovalo a uvádzalo sa namiesto toho M0.

 Hlavné križovatky 
 Dôležité diaľničné križovatky na diaľnici M0 35px|link=Diaľnica M1 (Maďarsko)  25px  (0)  Törökbálint  v prevádzke 35px|link=Diaľnica M7 (Maďarsko)  25px  (4)  Törökbálint  v prevádzke 35px|link=Diaľnica M6 (Maďarsko)  25px  (12)  Budapest-Nagytétény v prevádzke 35px|link=Rýchlostná cesta M51 (Maďarsko)  25px  (24)  Budapest-Soroksár v prevádzke 35px|link=Diaľnica M5 (Maďarsko)  25px  (31)  Felsőpakony v prevádzke 35px|link=Štátna cesta 4 (Maďarsko)  25px  (42)  Vecsés v prevádzke 35px|link=Diaľnica M31 (Maďarsko)  25px  (54)  Budapest-Rákosliget v prevádzke 35px|link=Diaľnica M3 (Maďarsko)  25px  (69)  Budapest-Újpalota v prevádzke 35px|link=Diaľnica M2 (Maďarsko)  25px  (72)  Dunakeszi v prevádzke 35px|link=Diaľnica M10 (Maďarsko)  25px  (85)  Pilisvörösvár v pláne400px

 Galéria 

 Externé odkazy 
 Nové úseky v južnom sektore 
 Výstavba Megyeri hídu (video)
 Výstavba Megyeri hídu vo februári 2008 
 Mapa cestnej a diaľničnej siete v okolí Budapešti (maďarsky)

 Referencie 

0
Kategória:Doprava v Budapešti
Kategória:Doprava v Peštianskej župe